LUČKA UPRAVA SISAK

Klasa:112-01/19-01/01

Urbroj:376-02-01-19-2

Na temelju članka 13 stavak 1 točka 9, Uredbe o upravljanju i vođenju poslova lučkih uprava unutarnjih voda ( NN 100/08, 76/12 i 31/16), Temeljnog kolektivnog ugovora za službenike i namještenike u javnim službama (NN 24/17) i Pravilnika o organizaciji i sistematizaciji radnih mjesta Lučke uprave Sisak, ravnatelj Lučke uprave Sisak, Sisak, Rimska 28, raspisuje

## NATJEČAJ

za prijam u radni odnos za radno mjesto

-stručni savjetnik za održavanje infra i suprastrukture – 1 izvršitelj/izvršiteljica

na neodređeno vrijeme

I. Pristupnici trebaju ispunjavati sljedeće uvjete:

1. VSS tehničke ili prometne struke
2. znanje engleskog ili njemačkog jezika
3. vrlo dobro poznavanje rada na računalu (office, internet alati, tehnički programi 2D)

II. Uz prijavu na natječaj pristupnici su dužni priložiti dokaze o ispunjenju uvjeta, životopis, osobnu iskaznicu ili domovnicu, uvjerenje nadležnog suda prema mjestu prebivališta podnositelja prijave da se protiv podnositelja prijave ne vodi kazneni postupak-uvjerenje o nekažnjavanju – ne starije od 6 mjeseci.

Isprave se prilažu u kopiji uz obvezu predočenja izvornika na zahtjev.

Na natječaj se mogu javiti osobe oba spola sukladno članku 13 st. 2 Zakona o ravnopravnosti spolova NN 116/03.

Pristupnici na natječaj koji ostvaruju pravo prednosti pri zapošljavanju prema posebnom zakonu, dužni su u prijavi na natječaj pozvati se na to pravo, priložiti isprave kojima dokazuju status na temelju kojeg ostvaruju prednost, potvrdu Hrvatskog zavoda za zapošljavanje izdanu za vrijeme natječaja, kao dokaz o statusu nezaposlene osobe te dokaz iz kojega je vidljivo na koji način je prestao radni odnos kod prethodnog poslodavca. Prednost u odnosu na ostale pristupnike ostvaruje se samo pod jednakim uvjetima. Poveznica na stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju je https://branitelji.gov.hr/zaposljavanje-843/843.

Prijavom na natječaj, kandidati daju privolu da se njihovi osobni podaci sadržani u natječajnoj dokumentaciji prikupljaju i obrađuju u svrhu provedbe natječaja u skladu s propisima koji uređuju zaštitu osobnih podataka posebno Uredbom (EU) 2016/679 Europskog parlamenta i vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka te stavljanju izvan snage Direktive 95/46/EZ (Opća uredba o zaštiti podataka). Obrazac privole objavljen je na mrežnoj stranici JU Lučke uprave Sisak www.luckaupravasisak.hr

III Kandidatom prijavljenim na natječaj smatrat će se samo osoba koja podnese pravovremenu i potpunu prijavu te ispunjava formalne uvjete iz natječaja.

Nepotpune i nepravovremene prijave neće se razmatrati.

IV Prijave s potrebnom dokumentacijom dostavljaju se na adresu: Lučka uprava Sisak, Rimska 28, 44000 Sisak, s naznakom »za natječaj«.

Rok za podnošenje prijava je 8 dana od objave u Narodnim novinama, a rok za obavještavanje kandidata o rezultatima natječaja je 30 dana od isteka roka za podnošenje prijava putem mrežne stranice JU Lučke uprave Sisak www.luckaupravasisak.hr

V. Lučka uprava Sisak pridržava pravo poništenja natječaja, odnosno pravo ne odabrati nijednog kandidata, bez obveze obrazlaganja svoje odluke i bez bilo kakve odgovornosti prema kandidatima.

**Lučka uprava Sisak**